Mposo

Mposo kele ndonga ya bilumbu. Mposo kele mpe zina ya kilumbu ya sambanu ya mposo ya mindele.

 Mposo ya mindele 

Mposo ya mindele kele na bilumbu sambuadi.

 Kimosi
 Kizole
 Kitatu
 Kiya
 Kitanu
 Sabala to Mposo
 Lumingu

Ngonda mosi kele na bamposo 4 ya mindele.

 Kisina ya bazina ya bilumbu 

Bazina ya bilumbu ya 1-5 kele zina ya lutangu (mosi, zole, tatu, iya ná tanu).

Zina ya Sabala ke katuka na kimputulukesi sábado ná zina ya Lumingu ke katuka na kimputulukesi domingo.

 Mposo ya bakongo 

Mposo ya bakongo kele na bilumbu iya. Bazina ya bilumbu kele mosi ve na bandinga ya bakongo.

 Nsona
 Nkandu to Mukila
 Konzo to Konso
 Nkenge

Ngonda mosi kele na bamposo 7 ya bakongo.

Kalasi:Bizabu